# Bandarseribegavana

| Bandarseribegavana  |
| --- |
| galvaspilsēta |
| Bandar Seri Begawan |
|  |
|  |
| BandarseribegavanaRādīt kartē "Bruneja"BandarseribegavanaRādīt kartē "Āzija" |
|
Koordinātas: ﻿ / ﻿ |
| Valsts |  Bruneja |
| Rajons |
Bruneja-Muara |
| Pašvaldības un pilsētas statuss piešķirts |
1920 |
| Administrācija |
|  • Body |
Bandarseribegavanas pašvaldība |
| Platība |
|  • galvaspilsēta |
100,36 km2 |
| Iedzīvotāji
(2015) |
|  • galvaspilsēta |
50 000 |
|  • blīvums |
1 003,4/km² |
|  • aglomerācija |
279 924 |
| Laika josla |
BNT (UTC+8) |
| Tālruņu kods |
+673 02 |
| Mājaslapa | www.municipal-bsb.gov.bn |
|  **Bandarseribegavana Vikikrātuvē** |

**Bandarseribegavana** (malajiešu: *Bandar Seri Begawan* / بندر سري بگاوان) ir Brunejas Sultanāta galvaspilsēta. Tā atrodas Brunejas upes krastos. Bandarseribegavanas iedzīvotāju skaits sasniedz aptuveni 100 700 cilvēku un iekļaujot Brunejas-Muara apgabalu, tajā ir 279,924 cilvēki.

## Vēsture

Pirmās cilvēku apmetnes Brunejas upes krastos veidotas jau 7. gadsimtā.

Bandarseribegavanas sākotnējais nosaukums (līdz 1970. gada 5. oktobrim — *Bandar Brunei*) mainīts par godu Sultāna tēvam — vārds *Begawan* tiek piešķirts Brunejas monarhiem, kas atteikušies no troņa. "Bandar" malajiešu valodā nozīmē pilsēta.

Brunejas impērijas laikā no 15.—17. gadsimtam, Sultanāts kontrolēja lielu daļu no Kalimantānas, ieskaitot Filipīnu dienvidu daļu un tās galvaspilsētu Manilu. Kad sultanāta vara samazinājās 18. gadsimta laikā rietumu, kā spāņu, nīderlandiešu un britu, spēku dēļ, apmetnes populācija samazinājās.
No 1888. gada līdz tās neatkarībai 1984. gadā, Bruneja bija Lielbritānijas protektorāts. 1899. gadā Ajer Bekunči tika izurbts pirmais naftas urbums, netālu no Bandarseribegavanas. Kaut arī urbums bija 259 metrus dziļš, nafta netika atrasta. Naftas meklējumi tika vēlāk pārcelti uz Serijas un Belaitu apgabaliem 1924. gadā. Mošejas un valdības ēkas tika uzceltas rietumu krastā 1920. gadā. Tajā pašā gadā, jaunā apmetne tika pasludināta kā Brunejas jaunā galvaspilsēta un kļuva par pašvaldību.
Taču pilsētas uzplaukums gandrīz tika apstādināts, kad 1941. gadā to iekaroja japāņi, pirms to iekaroja sabiedroto spēki. Kara laikā, gandrīz visa infrastruktūra tika iznīcināta japāņu un sabiedroto spēku bombardēšanas rezultātā. Briti sāka pārbūvēt to piederīgās zemes Kalimantānā 1945. gada beigās, atjaunojot likumdošanu un atverot skolas.

## Klimats

Banderseribegavana atrodas 4°53'25"N, 114°56'32"E, uz Brunejas upes ziemeļu krasta. Bruneja atrodas ekvatoriālajā joslā, novēro tropu klimatu. Pilsētā novēro spēcīgus nokrišņus visu gadu, kurus atnes musoni no Decembra līdz Martam un no Jūnija līdz Oktobrim.

| Bandarseribegavanas meteoroloģiskie dati |
| --- |
| Mēnesis | Jan | Feb | Mar | Apr | Mai | Jūn | Jūl | Aug | Sep | Okt | Nov | Dec | Gads |
| Augstākā temperatūra °C (°F) | 34.1 (93.4) | 35.3 (95.5) | 38.3 (100.9) | 37.6 (99.7) | 36.4 (97.5) | 36.2 (97.2) | 36.2 (97.2) | 37.6 (99.7) | 36.0 (96.8) | 35.3 (95.5) | 34.9 (94.8) | 36.2 (97.2) | 38.3 (100.9) |
| Augstākā vidējā temperatūra °C (°F) | 30.4 (86.7) | 30.7 (87.3) | 31.9 (89.4) | 32.5 (90.5) | 32.6 (90.7) | 32.5 (90.5) | 32.3 (90.1) | 32.4 (90.3) | 32.0 (89.6) | 31.6 (88.9) | 31.4 (88.5) | 31.0 (87.8) | 31.8 (89.2) |
| Zemākā vidējā temperatūra °C (°F) | 23.3 (73.9) | 23.3 (73.9) | 23.5 (74.3) | 23.7 (74.7) | 23.7 (74.7) | 23.4 (74.1) | 23.0 (73.4) | 23.1 (73.6) | 23.1 (73.6) | 23.2 (73.8) | 23.2 (73.8) | 23.2 (73.8) | 23.3 (73.9) |
| Zemākā temperatūra °C (°F) | 18.4 (65.1) | 18.9 (66) | 19.4 (66.9) | 20.5 (68.9) | 20.3 (68.5) | 19.2 (66.6) | 19.1 (66.4) | 19.4 (66.9) | 19.6 (67.3) | 20.5 (68.9) | 18.8 (65.8) | 19.5 (67.1) | 18.4 (65.1) |
| Lietusgāze mm (collas) | 292.6 (11.52) | 158.9 (6.256) | 118.7 (4.673) | 189.4 (7.457) | 234.9 (9.248) | 210.1 (8.272) | 225.9 (8.894) | 226.6 (8.921) | 264.4 (10.409) | 312.3 (12.295) | 339.9 (13.382) | 339.6 (13.37) | 2 913,3 (114,697) |
| Vidējais lietaino dienu skaits  | 16 | 12 | 11 | 16 | 18 | 16 | 16 | 16 | 19 | 21 | 23 | 21 | 205 |
| % gaisa mitrums | 86 | 85 | 84 | 84 | 85 | 84 | 84 | 83 | 84 | 85 | 86 | 86 | 85 |
| Vidējais saulaino stundu skaits | 196 | 191 | 225 | 239 | 236 | 210 | 222 | 218 | 199 | 206 | 205 | 211 | 2 558 |
| *Avots nr. 1: World Meteorological Organisation, Deutscher Wetterdienst (extremes, 1971–2012 and humidity, 1972–1990)* |
| *Avots nr. 2: NOAA (sun, 1961−1990)* |

## Demogrāfija

### Etniskā piederība un reliģija

Lielākā daļa no Brunejiešiem ir malajieši, ķīnieši kā vislielākā minoritāte. Arī tādas iezemiešu grupas kā bisaji, belaiti, dusuni, kedajani, muruti un tutongi pastāv. Tie ir klasificēti kā daļa no malajiešu etniskās grupas un tiem ir dotas visas malajiešu privilēģijas. Brunejā arī ir liels daudzums viesstrādnieku, lielākoties no Malaizijas, Taizemes, Filipīnām, Indonēzijas un Indijas.

## Transports

### Zemes

Galvaspilsēta ir savienota ar valsts rietumu daļu ar Bandarseribegavanas autobusu parku. Lai tiktu uz Brunejas austrumu daļu, ir nepieciešams ceļot caur Saravaku, kas atrodas Malaizijā. Galvenā autoosta pilsētā atrodas zem daudzstāvu autostāvvietas. Ir seši autobusu maršruti, kas apkalpo Bandarseribegavanas apkārtni; centrālais, apļa, austrumu, dienvidu, rietumu un ziemeļu. Autobusi strādā no 6:30 līdz 18:00, izņemot Nr.1 un Nr.20 autobusus, kuru darbalaiks ir paildzināts līdz naktij. Visi autobusi sāk un beidz savu reisu autoostā.

### Gaisa

Brunejas Starptautiskā lidosta apkalpo visu valsti. Tā atrodas 11 km no galvaspilsētas centra un uz to var nokļūt 10 minūšu laikā izmantojot Sultāna Hassanala Bolkija šoseju. Karaliskās Brunejas Aviosabiedrības, nacionālās lidsabiedrības, galvenais ofiss atrodas pilsētā, RBA plazā.

### Ūdens

Ūdens taksometri tiek izmantoti, lai pārvietotos no Bandarseribegavanas centra uz Kampong Ajeru. Ūdens taksometri ir visbiežākais pārvietošanās līdzeklis pa ūdens ceļiem Kampung Ajerā. Tos var sasniegt vairākās piestātnes vietās, kas atrodas uz Brunejas upes krasta. Cenas ir apspriežamas.

## Ekonomija

Pilsētā ražo mēbeles, tekstilizstrādājumus un kokmateriālus.

## Iepirkšanās

Brunejā ir vairāki iepirkšanās rajoni, ieskaitot:

* Gadong centrāle, kur ir daudzi iepirkšanās kompleksi, veikali un restorāni. Ir arī nakts tirgus, Pasar Malam Gadong.
* Serusop komplekss, daži iepirkšanās centri un iepirkšanās kompleksi, kurus var atrast netālu no Brunejas starptautiskās lidostas.
* Rimba, vidēja izmēra iepirkšanās centrs ar lielu pārtikas veikalu.
* Beribi komplekss
* Tungku-link komerciālais komplekss, dažādi iepirkšanās centri, vietējie un korejiešu restorāni, tekstilpreču veikali, paklāji.

### Tradicionālie tirgi

#### Tamu Kianggeh

Atvērtais tirgus saved kopā vairākus mazos uzņēmumus, kuri pārdod vietēji audzētos dārzeņus, dzīvas vistas uz zivis, augus podos, dažādus ēdienus un dzērienus.

#### Pasar Malam Gadong (nakts tirgus)

Dažus metrus no Gadong iepirkšanās centra, tirgus, gluži tāpat kā Tamu Kianggeh, saved kopā vairākus mazus uzņēmumus. Taču tas vairāk koncentrējas pārdot tādus ēdienus kā sate, soto, nacionālos ēdienus kā nasi katok un ambujatu, augļus un dzērienus, un koka suvenīrus. Dienas laikā tā ir vieta, kur vietējie botāniķi pārdod savus augus.

## Izglītība

Bandarseribegavanā ir pieejamas visas izglītības pakāpes, sākot no bērnudārza līdz augstskolai.

### Sākumskolas un pamatskolas

Ir vairākas gan privātas, gan valdības vadītas sākumskolas un pamatskolas. Neskatoties uz to, mācību programmas visās skolās, neskaitot Seri Mulija Sarjana Starptautisko skolu, ir standartizētas un noteiktas izglītības ministrijā, kā skolās visur citur valstī.

#### Reliģiozas

Ir arī vairākas reliģiozas skolas, kuras nodrošina Islāma izglītību priekš musulmaņu skolēniem.

### Universitātes un koledžas

#### Aroda un profesionālās

Aroda un profesionālā izglītība ir pieejama divās studentu pilsētās Brunejas Arodizglītības Institūtā, kā arī galvenajā studentu pilsētā Brunejas Politehnikumā. Profesionālā izglītību ir iespējams iegūt arī dažās privātās iestādēs.

#### Augstākā izglītība

Divas no četrām valsts universitātēm ir atrodamas galvaspilsētā. Sultāna Šarifa Ali Islāma Universitāte, Gadongas apkārtnē, piedāvā grādu Islāma studijās, kur Seribegavanas Reliģiozā Skolotāju Universitātes Koledža ir skolotāju programmas koledža, kurā māca skolotājus Islāma izglītībai, galvenokārt priekš valsts reliģiozajām skolām. Divas pārējās universitātes, Brunejas Darussalama Universitāte un Brunejas Tehnoloģiju Universitāte, atrodas Tungku, kas nav daļa no Bandarseribegavanas, taču ir tās piepilsēta.

## Starptautiskās attiecības

Vairākas valstis ir iekārtojušas savas vēstniecības vai konsulātus Bandarseribegavanā, tai skaitā Austrālija, Bangladeša, Beļģija, Benina, Burkinafaso, Birma, Kambodža, Kanāda, Čīle, Ķīna, Somija, Francija, Vācija, Indija, Indonēzija, Japāna, Laosa, Malaizija, Nīderlande, Jaunzēlande, Ziemeļkoreja, Omāna, Pakistāna, Filipīnas, Polija, Krievija, Saūda Arābija, Singapūra, Dienvidkoreja, Zviedrija, Šveice, Taivāna, Taizeme, Apvienotā Karaliste, Amerikas Savienotās Valstis, un Vjetnama.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Bandarseribegavana.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)